  Виталий Пронин Кылем толэзе гинэ со 760 миллионлы (яке 21 процентлы) ичигес вал ай.Со сярысь ивортэ Росстат. Та лыдпус лымы комок кадь будэ: кылем толэзе гинэ со 760 миллионлы (яке 21 процентлы) ичигес вал ай. Уждунэз ӝегатон ласянь азьпал радын Санкт-Петербург - ужасьёслы отын тыремын ӧвӧл 1 миллиард 389 миллион манет уждун, со бӧрсьы мынэ Приморск улос - ӝегатэмын 360 миллион манет, Москваын - 214 миллион. Удмуртиын пунэмъёс кылдэмын 1 сюрс 695 адямиос азьын, ӝегатэмын 62 миллион 200 сюрс манет уждунзы. Котькуд ужасьлы быдэ пунэмъёс усё 36 сюрс манет пала. Югдур ӟеч ик ӧвӧл: берло толэзь куспын гинэ пунэмъёс йылӥзы 9 но ӝыны миллион манетлы. Та ласянь Россиысь улосъёс пӧлын асьмеос 15-тӥ интыын, Приволжск федерал округъя - нырысетӥын, угось бускельёсынымы ӵошатыса, асьме дорын та лыдпус 3 поллы ятыргес. Тужгес но ичи пунэмъёссы Марий Элын - 4 но ӝыны миллион пала, нош Мордовиын уждунэз ӝегатон учыръёс воксё но пусъемын ӧвӧл. Со сяна, шаерамы йылэ ужтэк кылемъёслэн лыдзы. Ужъя но миграция политикая министр Надежда Губская ивортэмъя, 3-тӥ февральлы ужтэк пукисьёс лыдзы 10 сюрс 65 мурт вал ке, арня куспын та лыдпус 200 муртлы унояз. Со вие ик кулэсмо ужан интыос: арня куспын 500-лы синӥзы. Вакансиос тужгес но трос кулэсмемын лэсьтӥськон удысын. Министр оскытэмъя, тулыс югдур тупатскыны кулэ. Теги: коньдон  